Συζήτηση:Περίανδρος Ανδρουτσόπουλος

message: Και μονο που αντλειτε αρθρα απο την Εφημεριδα των φωτομονταζ και τον Ιο ,που τους χρηματοδοτει το ΓΕΡΜΑΝΙΚΟ ιδρυμα Ροζα Λουξενμπουργκ,καταλαβαινουμε την φασιστερη προπαγανδα σας. Αναφορά: erythema 87.202.158.173 05:31, 25 Απριλίου 2016 (UTC)
replies: text: Ο μηχανισμός της αναφοράς προβλημάτων αποσκοπεί μάλλον στην αναφορά συγκεκριμένων προβλημάτων ενός λήμματος ώστε να διορθωθούν, όχι στη γενικόλογη διατύπωση κατηγοριών για το περιεχόμενό του. Όπως και αν έχει αυτό, απαντάω σχετικά με τις αιτιάσεις σας.

text: O χαρακτηρισμός της Εφημερίδας των Συντακτών ως «εφημερίδας των φωτομοντάζ» (και ως εκ τούτου αναξιόπιστης ως πηγής) ο οποίος διακινείται από στελέχη και υποστηρικτές της νεοναζιστικής οργάνωσης «Χρυσή Αυγή» και τον οποίο αναπαράγετε εδώ γίνεται με αναφορά σε δύο πράγματα. Το πρώτο είναι ο ισχυρισμός Κασιδιάρη ότι μία εκ των φωτογραφιών που δημοσιεύτηκαν στην ΕφΣυν και δείχνει μια ομάδα χρυσαυγιτών με επικεφαλής τον ίδιο να χαιρετά ναζιστικά μια σημαία της Βέρμαχτ είναι προϊόν μοντάζ των συντακτών της εφημερίδας. Σε αυτό απάντησε ομάδα δικηγόρων της πολιτικής αγωγής στη δίκη της ΧΑ ότι «η πρωτότυπη φωτογραφία υπάρχει στην δικογραφία, σε σκληρό δίσκο στελέχους της οργάνωσης». Το δεύτερο είναι ότι το 2013 είχε τοποθετήσει μια φωτογραφία μιας ομάδας χρυσαυγιτών σε διαφορετικό φόντο. Όμως, η ίδια η ιστοσελίδα της ΧΑ είχε γράψει ότι η ΕφΣυν «ανέφερε ότι πρόκειται για μοντάζ» και καταφέρεται εναντίον του καναλιού που τη χρησιμοποίησε χωρίς να το αναφέρει. Δεν προκύπτει, επομένως, ότι υπάρχει κάποια προσπάθεια παραπληροφόρησης σχετικά με τη ΧΑ, κάτι μεμπτό δεοντολογιικά που να μειώνει την αξιοπιστία της εφημερίδας.

text: Ομοίως σχετικά με το ότι την ομάδα ερευνητικής δημοσιογραφίας «Ιός» δήθεν «χρηματοδοτει το ΓΕΡΜΑΝΙΚΟ ιδρυμα Ροζα Λουξενμπουργκ», που επίσης αναπαράγετε από την ιστοσελίδα της ΧΑ. Κατ' αρχάς, η εθνικότητα (γερμανική, σουηδική, κινέζικη ή όποια άλλη) δεν παίζει κάποιο ρόλο αφ'εαυτής για τον καθορισμό της αξιοπιστίας μιας πηγής. Έπειτα, δεν είναι ακριβές αυτό που γράφετε. Όπως φαίνεται εδώ, το Ίδρυμα Ρόζα Λούξεμπουργκ δε χρηματοδοτεί προφανώς τον «Ιό» (που πλέον δεν υφίσταται), αλλά έχει χρηματοδοτήσει μέσω του παραρτήματός του που λειτουργεί στην Ελλάδα *μία* έκδοση του μέλους του «Ιού» Δημήτρη Ψαρρά που «διατίθεται σε περιορισμένο αριθμό αντιτύπων». Ο Ψαρράς πριν δημοσιεύσει αυτή τη μελέτη για τη «Χρυσή Αυγή μπροστά στη δικαιοσύνη» έχει ασχοληθεί ερευνητικά με τη ΧΑ και γενικότερα την ελληνική άκρα δεξιά και έχει εκδώσει μελέτες που όχι μόνο δε θεωρούνται «φασιστερή (sic) προπαγάνδα», αλλά αντιθέτως έχουν αποσπάσει σχεδόν καθολική αποδοχή (βλ. π.χ. τις κριτικές που είναι συγκεντρωμένες εδώ) και χρησιμοποιούνται ως έργα αναφοράς σε σχετικές επιστημονικές δημοσιεύσεις. Ασμοδαίος (συζήτηση) 16:24, 2 Μαΐου 2016 (UTC)
thread_title:  Σχόλιο 25-4-2016

message: 2013 - 2014 
Μαρία Γεροστάθη τέκνο ΦΑΕΘΩΝ ΓΕΡΟΣΤΑΘΗΣ  
γεννηθείς 29/9/2013 ΘΕΣΣΑΛΟΝΙΚΗ  Mariag813 (συζήτηση) 01:46, 23 Αυγούστου 2023 (UTC)
replies: text: Mariag813, θα πρέπει να προσκομίσετε κάποια αξιόπιστη πηγή που να τεκμηριώνει όποια πληροφορία νομίζετε ότι πρέπει να προστεθεί στο λήμμα. Ασμοδαίος (συζήτηση) 22:46, 28 Αυγούστου 2023 (UTC)
replies: text: :Καλημέρα σας ευχαριστώ για την απάντηση σας !

text: :εσεις διαχειρίζεστε το συγκεκριμένο προφίλ ;  Mariag813 (συζήτηση) 06:51, 29 Αυγούστου 2023 (UTC)
replies: text: ::Σε κάθε περίπτωση θα ήθελα να σας ενημερώσω ότι είμαι εγώ η ιδία .

text: ::Φυσικα έχω έγγραφα .  Mariag813 (συζήτηση) 08:00, 29 Αυγούστου 2023 (UTC)
replies: text: :::Mariag813, δεν υπάρχουν χρήστες που ορίζονται διαχειριστές του κάθε λήμματος της εγκυκλοπαίδειας, τα οποία υπόκεινται σε επεξεργασία από κάθε ενδιαφερόμενο/-η. Νομίζω ότι θα ήταν καλό να διαβάσετε την πολιτική περί επαληθευσιμότητας για το είδος των πηγών στις οποίες βασίζεται η τεκμηρίωση πληροφοριών που περιλαμβάνονται στα λήμματα (αξιόπιστες, δημοσιευμένες πηγές, π.χ. βιβλία, δημοσιογραφικά άρθρα κ.λπ.) και περί αποφυγής της πρωτότυπης έρευνας κατά τη συγγραφή της εγκυκλοπαίδειας, οι οποίες, όπως δηλώνει το πρότυπο που βρίσκεται στο άνω μέρος της σελίδας, τηρούνται απαρέγκλιτα στην περίπτωση λημμάτων για ζώντα πρόσωπα, όπως το λήμμα για τον «Περίανδρο»/Αντώνη Ανδρουτσόπουλο. Ασμοδαίος (συζήτηση) 06:05, 30 Αυγούστου 2023 (UTC)
thread_title:  Σύντροφος και τέκνο